Eresfjord

Eresfjord er ei bygd i Molde kommune (Nesset kommune til 2020) i Møre og Romsdal fylke. Stedet har cirka 450 innbyggere. Bygda er spesielt kjent for sine fjell og tilhørende turområder.

Geografi og klima
Bygda Eresfjord ligger i en u-dal omkranset av fjell innerst i Eresfjorden, en gren av Langfjorden. Elva Eira renner gjennom bygda, fra Eikesdalsvatnet lengst i sør, og ut i Eresfjorden i nord. Eikesdalsvatnet blir demmet opp av enorme morener på Øverås. Den lakse- og sjøørretførende elvaElvedeltadatabasen, Eira http://www.elvedelta.no/index.php?aid=4429 er kjent for rikt fiske, og tiltrekker fiskere fra både inn- og utland. Ved elvas utløp har det dannet seg et delta av grus og sand. «Engelskhuset» ligger ved den nordlige enden av elva, og ble bygd for å huse engelske laksefiskere som kom til Eresfjord for å fiske og feriere.Engelskhuset  Nært dette huset ligger det et gravfelt.Utvalgte kulturlandskap i jordbruket http://www.mrfylke.no/Utvalde_kulturlandskap_i_jordbruket_-_rapport_M%C3%B8re_og_Romsdal_fylke_14_april_2008_LN-zE.pdf.file Vann fra fjellene på østsiden samler seg i Dokkelva, som også munner ut i Eresfjorden. Dokkelva er hovedkilde for drikkevann. Ekstreme nedbørsmengder 14-15. august 2003 førte til storflom i Eresfjord da Dokkelva tok nytt løp.Bilder fra flommen høsten 2003  Sira kirke fra 1869 ligger midt i bygda. Lengst nord i Eresfjord på Nauste finner vi Naustrekka. På Nauste ligger det også en godt bevart sandstrand.

Det finnes fremdeles mange spor etter gammelt kulturlandskap i Eresfjord, som steingarder, beite- og slåtteteiger, utløer og seterbuer. En del av kulturlandskapet bærer i dag preg av gjengroing.

Vinteren i Eresfjord er relativt lang og kald. Nærmeste offisielle målestasjon for vær ligger i Tingvoll kommune, 22,1 km fra Eresfjord.

Fjell
National Geographic Adventure uttalte i 2008 at Eresfjord hadde verdens vakreste skiterreng.Verdens vakreste  Under følger en oversikt over de høyeste fjellene rundt Eresfjord og Eikesdalsvatnet:
 Vikesoksa, 1809 moh.
 Sjøvdøla, 1719 moh.
 Gjuratinden, 1712 moh.
 Skjorta, 1711 moh.
 Fløtatinden, 1711 moh.
 Ryssdalsnebba, 1618 moh.
 Nebba, 1477 moh.
 Kvitfjellet, 1381 moh.
 Goksøyra, 1337 moh.
 Jamtetind, 1101 moh.

Avstander og ankomst
Molde, 70 km
Nærmeste lufthavn fra Eresfjord: Årø lufthavn
Nærmeste lokalsykehus fra Eresfjord: Molde sjukehus
Åndalsnes, 78 km
Kristiansund, 100 km
Trondheim, 230 km
Nærmeste universitetssykehus fra Eresfjord: St. Olavs hospital
Nærmeste universitet fra Eresfjord: NTNU
Oslo, 527 km

Riksvei 660 går gjennom bygda.

Eresfjord Småbåthavn, eid av Eresfjord Småbåtlag, ligger ytterst ved utløpet til elvadeltaet Eira på «Paulen». Havnen har plass til 33 småbåter, og tilbyr blant annet eget klubbhus, danseplatting og gjestehavn. Gjestehavnen fikk i 2003 kongebesøk.Kongebesøk http://www.eidsvaag-smaabaatforening.no/kongebesoek-2003.html  Ved innseilingen er det en grunne man bør være oppmerksom på.Eresfjord Småbåtlag 

Historie
Navnet Eresfjord kommer fra norrønt Øyrisfjǫrðr, første ledd sannsynligvis laget til elvenavnet Aura av aurr, «aur», «grus».Store norske leksikon om Eresfjord http://www.snl.no/article.html?id=531825&o=1&search=eresfjord

De to bygdene Eresfjord og Vistdal ble opprettet som en selvstendig kommune 1. januar 1890, da Nesset kommune ble delt i to. Kommunen ble igjen slått sammen med Nesset kommune 1. januar 1964.

Næring og arbeidsplasser
Hovednæringen er jordbruk. Laksefiske og turistvirksomhet er attåtnæringer. Eresfjord har også sitt eget settefiskanlegg (bygd i 1956) som leverer laks og ørret til Eira og Eikesdalsvatnet. Anlegget ble bygd for å kompensere for tap av naturlig rekruttering av laks og sjøørret. Anlegget setter årlig ut 50 000 laksunger og 2500 sjøørret.Fisk og kraft 
Eresfjord Bofellesskap i Frisvollhagen gav tidligere arbeidsplass for syke- og hjelpepleiere, men er nå nedlagt. På Coop Eresfjord BA er det butikk, kafeteria, post og husflid.

Det er også bygd flere småkraftverk i Eresfjord, finansiert av blant annet Småkraft.

Idrett og kultur
Eresfjord Idrettslag driver både med sommer- og vinteridrett, deriblant ski, klatring og turgåing.Eresfjord Idrettslag http://idrett.speaker.no/organisation.asp?OrgElementId=26234 Sammen med Norsk Folkehjelp avd. Nesset arrangerer idrettslaget hvert år Skjortarennet.Skjortarennet http://www.skjortarennet.no/ Det er et fjellskirenn opp og ned Skjorta. Sykkelløpet Eresfjord Classic arrangeres også hvert år. Løpet ble startet av bygdas egen Kurt Asle Arvesen i 2006.

Langs stranda i Eresfjord er det laget en rekke klatreruter på de mange svaveggene. Løypa «Borr Skulemeister» på Forklesvaet har eksempelvis 10 taulengder, mens «Balansekoden» har 15 taulengder. Andre ruter er «Giro Italia» og «Klatreløypa». Her blir det også arrangert klatrekurs i regi av Norges Klatreforbund.Rådmann jomfruklatret ny rute i Eresfjord http://www.rbnett.no/article/20070807/LOKALNYTT/708070007/1009/LOKALNYTT07#

Eresfjord Husflidlag ble stiftet 13. oktober 1997.Eresfjord Husflidlag  De har eget utsalg ved Coop Eresfjord BA, og selger blant annet strikke- og hekletøy, tre og glass.

Eira UngdomslagEira Ungdomslag  ble stiftet i 1921 og driver i dag hovedsakelig med revy og teater. Siden 1995 har de hatt årlige visninger, og i 2007 kom revyen «Vill, vakker og våt». I 2008 presenterte de «Ein ronde te».Ein ronde te inni Fjorda 

I august 2015 ble det i Eresfjord gjennomført en vellykket testversjon av triatlonkonkurransen Fjord Xtreme, med 3,8 km svømming i Eikesdalsvatnet, 180 km sykling og til slutt 42 km løping med målgang på Skjorta (1711 moh.).

Fugle- og dyreliv
Eiratangen er registrert som yngleområde for fiskemåse. Det er ved flere anledninger observert moskusfe i Eresfjorden.Moskus i Eresfjord http://www.rbnett.no/article/20071007/LOKALNYTT/71007009 Bygdebøkene beskriver også observasjoner av både bjørn og ulv. Det utøves betydelig hjortejakt i bygda. For småviltjakt finner en mest fjellrype og skogsrype, men også en del hare.

Kjente personer
 Fred Kavli (1927-2013),  norsk-amerikansk fysiker, filantrop og milliardær, oppvokst på gården Moen i Eresfjord.
 Kurt Asle Arvesen (født 1975), profsyklist, oppvokst på Frisvoll i Eresfjord.
 Bjørn Tore Hoem (født 1991) Semiprofesjonell syklist som representerer Team Joker.

Referanser

Eksterne lenker
Informasjonssider
 Nesset kommune si side om Eresfjord
 Eresfjord.no

Geografi og klima
 Google kart, Eresfjord
 Værvarsel for Eresfjord på yr.no 

Eresfjord i media
 Svømte over Eira med laks i nevene
 Naken kirketjener tok storlaksen med hendene

Kategori:Bosetninger i Molde

Kategori:Bygder og grender i Møre og Romsdal